# **APSTIPRINĀTS**

Iepirkumu komisijas sēdē

2019.gada 25. jūnijā

###### 

###### IEPIRKUMA

„Nesankcionētu būvniecības un būvju nojaukšnās atkritumu izgāztuvju likvidēšana Jelgavas

pilsētas administratīvajā teritorijā”

INSTRUKCIJA

**Iepirkuma identifikācijas numurs 1-14/EKO/2019-5**

Jelgava, 2019

**1. Instrukcijā lietotie jēdzieni**

1.1. **Iepirkums** – iepirkums, kas tiek rīkots saskaņā ar Publisko iepirkumu likuma 9.pantu. Iepirkumu izziņo, publicējot paziņojumu par plānoto līgumu Iepirkumu uzraudzības biroja mājas lapā internetā un ievietojot paziņojumu Pasūtītāja mājas lapā www.zemgaleseko.lv

1.2. **Pasūtītājs** – Iepirkumu organizē un realizē SIA Zemgales EKO, adrese „Brakšķu mājas”, Līvberzes pag., Jelgavas novads, LV-3014, tālrunis 63023511, fakss 63023511, e-pasts: [eko@eko.jelgava.lv](mailto:eko@eko.jelgava.lv).

1.3. **Piegādātājs** – fiziskā vai juridiskā persona, šādu personu apvienība jebkurā to kombinācijā, kas attiecīgi piedāvā tirgū piegādāt preci, sniegt pakalpojumu, saskaņā ar Pasūtītāja prasībām.

1.4. **Pretendents** – Piegādātājs, kurš ir iesniedzis piedāvājumu.

1.5 **Komisija** – visus ar iepirkuma norisi saistītos jautājumus risina iepirkuma komisija, kas izveidota ar Pasūtītāja 2019.gada 25. jūnija rīkojumu Nr.1-7/13.

1.6. **Iepirkuma identifikācijas numurs**: **1-14/EKO/2019-5**

**2.Iepirkuma priekšmets, līguma izpildes vieta**

Iepirkuma priekšmets ir pakalpojuma sniegšana – nesankcionētu sadzīves atkritumu izgāztuvju likvidēšana Jelgavas pilsētas administratīvajā teritorijā.

**3. Tehniskā specifikācija**

Nesankcionēto būvniecības un būvju nojaukšnās atkritumu izgāztuvju likvidēšanas tehniskās prasības ir norādītas Tehniskajā specifikācijā (1.pielikums).

**4.Prasības un tehniskās spējas pretendentam**

Iepirkumā var piedalīties Pretendents, kas atbilst šādām prasībām:

4.1. ir reģistrēts likumā noteiktajā kārtībā;

4.2. ar spēkā stājušos tiesas spriedumu nav atzīts par vainīgu koruptīva rakstura noziedzīgos nodarījumos, krāpnieciskās darbībās finanšu jomā, noziedzīgi iegūtu līdzekļu legalizācijā vai līdzdalībā noziedzīgā organizācijā;

4.3. ar spēkā stājušos tiesas spriedumu vai citas kompetentas institūcijas spēkā stājušos lēmumu nav atzīts par vainīgu normatīvo aktu būtiskā pārkāpumā, tajā skaitā vides aizsardzības, konkurences un darba tiesību būtiskā pārkāpumā, kas saistīts ar personu nodarbināšanu bez rakstveida darba līguma noslēgšanas;

4.4. netiek likvidēts, nav pasludināts par maksātnespējīgu, saimnieciskā darbība nav apturēta vai pārtraukta vai nav uzsākta tiesvedība par bankrotu (juridiskai personai);

4.5. nav nodokļu vai valsts sociālās apdrošināšanas obligāto iemaksu parādi Latvijā vai valstī, kurā tas reģistrēts (juridiskai personai); persona, kurai ir Pretendenta pārstāvības tiesības, vai persona, kurai ir lēmuma pieņemšanas vai uzraudzības tiesības attiecībā uz Pretendentu, atbilst 4.2.punktā minētajiem nosacījumiem;

4.6. Pretendentam ir jābūt reģistrētām BRAPUS sistēmā;

4.7. Pretendentam ir noslēgts līgums par atkritumu apglabāšanu sadzīves atkritumu poligonā „Brakšķi”, Līvbērzes pagastā, Jelgavas novadā;

4.8. Pretendenta rīcībā pieejamas divas kravas automašīnas ar kravas ietilpību 10 m3 un ekskavators iekrāvējs ar pacēlāja kausu 1,5 m platumā. Darba procesā ekskavatoram - iekrāvējam jāveic rakšanas darbi (aizpildīta tab.1);

4.9. Pretendenta tehnika ir aprīkota ar GPS izsekošanas sistēmu un Pasūtītājs jebkurā laikā var pieprasīt uzrādīt apliecinājumu par iesniegtajiem rēķiniem.

**5. Iepirkuma instrukcija**

5.1.Ar instrukciju var iepazīties Pasūtītāja mājas lapā [www.zemgaleseko.lv](http://www.zemgaleseko.lv), uzņēmuma biroja telpās pirmdienās – ceturtdienās no plkst.8.00 līdz 12.00 un no plkst.13.00 līdz 17.00, piektdienās no 8.00 līdz 12.00 līdz **2019.gada 09 jūlija plkst.14.00,** kā arī pēc rakstiska pieprasījuma uz e-pastu [eko@eko.jelgava.lv](mailto:eko@eko.jelgava.lv) Instrukciju var saņemt elektroniski, norādot Pretendenta nosaukumu, tā adresi un tālruņa numuru, pārstāvja vārdu un uzvārdu;

5.2.Pasūtītājs un Pretendents ar informāciju apmainās rakstveidā;

5.3.Izsniedzot instrukciju, Pasūtītājs reģistrē instrukcijas saņēmēju, norādot Pretendenta nosaukumu, tā adresi un tālruņa numuru, pārstāvja vārdu un uzvārdu, kā arī instrukcijas izsniegšanas datumu un laiku;

5.4.Komisija pēc Pretendenta rakstiska pieprasījuma sniedz papildu informāciju par instrukciju, ja pieprasījums iesniegts ne vēlāk kā 3 (trīs) dienas pirms piedāvājuma iesniegšanas termiņa beigām;

5.5.Ja Komisija no Pretendenta ir saņēmusi rakstisku jautājumu par instrukciju, tā 1 (vienas) darba dienas laikā pēc pieprasījuma saņemšanas sagatavo rakstisku atbildi un kopā ar uzdoto jautājumu (nenorādot tā iesniedzēju) nosūta to visiem Pretendentiem, kuri jau saņēmuši instrukciju, kā arī tiem Pretendentiem, kuri jau iesnieguši piedāvājumus.

**6**. **Piedāvājuma iesniegšanas kārtība**

6.1. Pretendenti piedāvājumus iesniedz, sākot ar dienu, kad paziņojums par plānoto līgumu ir publicēts Iepirkumu uzraudzības biroja un Pasūtītāja mājas lapā, līdz **2019.gada 09 jūlija plkst.14.00**;

6.2. Piedāvājumus Pretendenti iesniedz Pasūtītāja biroja telpās **K. Barona ielā 40, 303. kab, Jelgava, LV-3001** vai nosūta pa pastu. Pretendents ir atbildīgs par savlaicīgu piedāvājuma izsūtīšanu, lai nodrošinātu piedāvājuma saņemšanu **K. Barona ielā 40, 303. kab, Jelgava, LV-3001**, ne vēlāk, kā līdz instrukcijā norādītajam laikam;

6.3. Pēc instrukcijā norādītā termiņa piedāvājums netiek pieņemts (neatkarīgi no kavēšanās iemesla) un neatvērts tiek atdots iesniedzējam;

6.4. Saņemot piedāvājumu, Pasūtītājs Pretendentu reģistrē piedāvājumu iesniegšanas secībā, norādot Pretendenta nosaukumu, kā arī piedāvājuma iesniegšanas datumu un laiku;

6.5. Laikā no piedāvājumu iesniegšanas dienas līdz to atvēršanas brīdim Pasūtītājs nesniedz informāciju par citu piedāvājumu esamību;

6.6. Pretendents ir tiesīgs pirms piedāvājumu iesniegšanas termiņa beigām atsaukt iesniegto piedāvājumu, rakstiski par to paziņojot Komisijai;

6.7. Pretendents ir tiesīgs līdz piedāvājuma iesniegšanas termiņa beigām mainīt vai papildināt iesniegto piedāvājumu. Paziņojums par izmaiņām vai papildinājumiem piedāvājumā sagatavojams, aizzīmogojams, marķējams un iesniedzams tāpat kā piedāvājums, papildus norādot uz aploksnes, ka tās ir sākotnējā piedāvājuma izmaiņas.

**7. Prasības piedāvājuma noformējumam un saturam**

Pretendenta piedāvājums sastāv no:

7.1. **Tehniskā piedāvājuma**, kas sagatavots saskaņā ar Tehniskā piedāvājuma formu (Pielikums Nr.2);

7.2. **Finanšu piedāvājuma**, ko Pretendents sagatavo atbilstoši pievienotajai piedāvājuma formai (pielikums Nr.3);

7.2.1. Finanšu piedāvājumam jābūt izteiktam euro bez pievienotās vērtības nodokļa un atsevišķi ir jānorāda pievienotās vērtības nodoklis un cena ar pievienotās vērtības nodokli;

7.2.2. Piedāvājumā iekļauts Pretendenta parakstīts apliecinājums (Pielikums Nr. 4);

7.3**. dokumentiem Pretendentu atlasei:**

7.3.1. Latvijas Republikas Komercreģistra vai līdzvērtīgas iestādes citā valstī izsniegtas reģistrācijas apliecības kopija vai izziņa, kas apliecina, ka pretendents ir reģistrēts likumā noteiktajā kārtībā;

7.3.2. līgums ar atkritumu poligona apsaimniekotāju par sadzīves atkritumu apglabāšanu poligonā „Brakšķi”;

7.3.3. līgums ar VISA “Latvijas Vides, ģeoloģijas un meteoroloģijas centrs” par BRAPUS sistēmās lietošanu;

7.4. Piedāvājums, iesniedzams slēgtā, aizzīmogotā aploksnē ar uzrakstu „Nesankcionētu būvniecības un būvju nojaukšnās atkritumu izgāztuvju likvidēšana Jelgavas pilsētas administratīvajā teritorijā”, identifikācijas Nr. 1-14/EKO/2019-5”. Uz aploksnes jānorāda Pretendenta nosaukums, adrese, tālruņa numurs;

7.5. Piedāvājumam jābūt sastādītam latviešu valodā, skaidri salasāmam, bez labojumiem un dzēsumiem, **cauršūtām, numurētām** lapām, Uz pēdējās lapas auklu galiem jābūt nostiprinātiem ar uzlīmi. Uz uzlīmes jānorāda lapu skaits, uzlīmei jābūt apzīmogotai un pretendenta amatpersonas vai pilnvarotās personas parakstītai;

7.6. Pretendents var iesniegt tikai vienu piedāvājuma variantu;

7.7. Nav atļauts pieteikties uz mazāku līguma izpildes laiku, kā norādīts tehniskajā specifikācijā. Piedāvājumi par nepilnu līguma darbības laiku netiek vērtēti;

**8. Piedāvājuma derīguma termiņš**

Piedāvājuma derīguma termiņšir3 mēneši no piedāvājuma atvēršanas brīža.

**9. Piedāvājumu atvēršana**

Piedāvājumu atvēršana notiks slēgtā Komisijas sēdē.

**10. Pretendentu piedāvājuma noformējuma pārbaude, pretendentu atlase, tehnisko piedāvājumu pārbaude**

10.1. Piedāvājumu noformējuma pārbaudi, Pretendentu atlasi un tehnisko piedāvājumu atbilstības pārbaudi Komisija veic slēgtā sēdē bez Pretendentu un to pārstāvju klātbūtnes;

10.2. Komisijai ir tiesības pieprasīt, lai Pretendents iesniedz papildus informāciju vai paskaidrojumu par savu piedāvājumu;

10.3. Saņemot uzaicinājumu sniegt šādu informāciju, Pretendentam tā jāiesniedz 3 (trīs) darba dienu laikā no uzaicinājuma saņemšanas dienas. Komisijai ir tiesības pārbaudīt Pretendentu atlasei, piedāvājumu atbilstības pārbaudei un izvēlei nepieciešamo informāciju kompetentā institūcijā, publiski pieejamās datu bāzēs vai citos publiski pieejamos avotos;

10.4. Piedāvājumu noformējuma pārbaudei, Pretendentu atlasei, tehnisko piedāvājumu atbilstības pārbaudei un piedāvājumu vērtēšanai Komisija var pieaicināt ekspertu;

10.5. **Piedāvājumu noformējuma pārbaudes laikā** Komisija izvērtē, vai piedāvājums sagatavots un noformēts atbilstoši instrukcijā norādītajām noformējuma prasībām un pieņem attiecīgu lēmumu. Konstatējot atkāpes no instrukcijā izvirzītajām piedāvājuma noformējuma prasībām, Komisija izvērtē to būtiskumu un ietekmi uz turpmāko piedāvājumu vērtēšanas procesu un ir tiesīga lemt par tālāku piedāvājuma vērtēšanu;

10.6. **Pretendentu atlases laikā** Komisija pēc Pretendentu iesniegtajiem atlases dokumentiem pārbauda Pretendentu atbilstību instrukcijā izvirzītajām prasībāmun pieņem attiecīgu lēmumu;

10.7. **Pretendenta tehnisko spēju pārbaudes laikā** Komisija izvērtē Pretendenta tehniskā piedāvājuma atbilstību instrukcijā noteiktajām tehniskajām prasībām;

10.8. **Piedāvājuma izvēles kritērijs un finanšu piedāvājumu vērtēšana**:

10.8.1. Vērtēti tiek to Pretendentu piedāvājumi, kuri, Komisijai veicot piedāvājumu noformējuma pārbaudi, Pretendentu atlasi un tehnisko spēju pārbaudi, atzīti par atbilstošiem instrukcijā noteiktām prasībām;

10.8.2. Piedāvājuma izvēles kritērijs **-** **zemākā cena**;

10.8.3. Finanšu un tehniskā piedāvājuma vērtēšanas laikā Komisija pārbauda, vai piedāvājumā nav aritmētisku kļūdu. Ja Komisija konstatē šādas kļūdas, tā šīs kļūdas izlabo. Par kļūdu labojumu un laboto piedāvājuma summu Komisija paziņo Pretendentam, kura pieļautās kļūdas labotas. Vērtējot finanšu piedāvājumu, Komisija ņem vērā labojumus.

**11. Lēmuma par līguma slēgšanas tiesību piešķiršanu pieņemšana**

11.1. Komisija pieņem lēmumu slēgt iepirkuma līgumu ar Pretendentu, kura piedāvājums atbilst instrukcijā noteiktajām prasībām un ir ar zemāko cenu;

11.2. Ja izraudzītais Pretendents atsakās slēgt iepirkuma līgumu ar Pasūtītāju vai Pasūtītāja paziņojumā par iepirkuma līguma slēgšanu norādītajā termiņā neierodas slēgt līgumu, Komisijai ir tiesības pieņemt lēmumu slēgt iepirkuma līgumu ar nākamo Pretendentu, kas atbilst visām instrukcijā izvirzītajām prasībām un piedāvājis zemāko cenu vai pārtraukt iepirkumu, neizvēloties nevienu piedāvājumu.

**12. Iepirkuma līgums**

12.1. Iepirkuma līgums (4. pielikums) nosaka visas tiesiskās attiecības starp Pasūtītāju un Pretendentu;

12.2. Pretendenta piedāvājumā norādītā cena ir līgumcena;

12.3. Noslēgtais iepirkuma līgums, kā arī visi tā pielikumi, grozījumi un papildinājumi ir brīvas pieejamības informācija saskaņā ar Publisko iepirkumu likumu.

**13. Iepirkuma komisijas tiesības un pienākumi**

13.1. Komisija savas kompetences ietvaros pieņem lēmumus, kā arī veic citas darbības, kas izriet no instrukcijas un spēkā esošiem normatīvajiem aktiem;

13.2. Komisijai ir tiesības:

13.2.1. pieprasīt papildu informāciju no Pretendentiem par piedāvājumu;

13.2.2. pieaicināt Komisijas darbā speciālistus vai ekspertus ar padomdevēja tiesībām,ievērojot normatīvo aktu prasības;

13.2.3. pieņemt lēmumu slēgt iepirkuma līgumu vai izbeigt iepirkumu, neizvēloties nevienu piedāvājumu;

13.3. Komisijas pienākumi:

13.3.1. izskatīt un vērtēt Pretendentu piedāvājumus, ievērojot instrukcija prasības;

13.3.2. nodrošināt vienlīdzīgu un taisnīgu attieksmi pret visiem Pretendentiem;

13.3.3. ne vēlāk kā 3 (trīs) dienu laikā no lēmuma pieņemšanas dienas rakstveidā informēt Pretendentus par pieņemto lēmumu slēgt iepirkuma līgumu vai izbeigt iepirkumu, neizvēloties nevienu piedāvājumu;

13.3.4. veikt citus nolikumā minētos pienākumus.

**14. Pretendenta tiesības un pienākumi**

14.1.Pretendenta tiesības:

14.1.1. iesniedzot piedāvājumu, pieprasīt apliecinājumu tam, ka piedāvājums saņemts, ar norādi par saņemšanas datumu un laiku;

14.1.2. atsaukt savu piedāvājumu līdz piedāvājuma iesniegšanas termiņa beigām, rakstiski informējot par to Komisiju;

14.1.3. pieprasīt izskaidrot lēmumu par tā piedāvājuma noraidīšanu;

14.1.4. citas nolikumā minētās tiesības.

14.2. Pretendenta pienākumi:

14.2.1. pārliecināties, ka visi instrukcijā norādītie dokumenti, pieprasītie skaidrojumi, grozījumi vai papildinājumi pilnībā iesniegti Pasūtītājam;

14.2.2. uzņemties atbildību par visu piedāvājumā norādīto ziņu patiesumu (gadījumā, ja Komisija, pārbaudot šīs ziņas, noskaidro, ka tās neatbilst patiesībai, attiecīgais Pretendents tiek izslēgts no turpmākās dalības iepirkumā);

14.2.3. pilnībā segt piedāvājumu sagatavošanas un iesniegšanas izmaksas. Pasūtītājs neuzņemas nekādas saistības par šīm izmaksām neatkarīgi no iepirkuma rezultātiem;

14.2.4. saņemot uzaicinājumu slēgt iepirkuma līgumu, Pasūtītāja uzaicinājumā norādītajā termiņā noslēgt iepirkuma līgumu;

14.2.5. pieprasīt rakstveidā no Komisijas papildu informāciju par instrukciju ne vēlāk kā 3 (trīs) darba dienas pirms piedāvājuma iesniegšanas termiņa beigām;

14.2.6. saņemot Komisijas pieprasījumu, sniegt informāciju instrukcijā paredzētajos gadījumos 3 (trīs) dienu laikā no Komisijas pieprasījuma parakstīšanas dienas;

14.2.7. citi nolikumā minētie pienākumi.

**Pielikumi:**

* Tehniskā specifikācija (1. pielikums);
* Tehniskā piedāvājuma forma (2. pielikums);
* Finanšu piedāvājuma forma (3.pielikums);
* Apliecinājums (4.pielikums);
* Līguma projekts (5.pielikums).

Pielikums Nr.1

**TEHNISKĀ SPECIFIKĀCIJA**

Nesankcionētu būvniecības un būvju nojaukšnās atkritumu izgāztuvju likvidēšana Jelgavas

**pilsētas administratīvajā teritorijā**

**Iepirkuma identifikācijas Nr.: 1-14/EKO/2019-5**

Jelgavas pilsētas administratīvajā teritorijā pilsētas iedzīvotāji regulāri izveido nesankcionētās būvniecības un būvju nojaukšanas atkritumu izgāztuves. Lai novērstu vides piesārņojumu, nesankcionētās būvniecības un būvju nojaukšnās atkritumu izgāztuves iespējami īsā laika periodā ir jālikvidē – jāsavāc būvniecības un būvju nojaukšnās atkritumi, jāiekrauj kravas automašīnā un jātransportē uz sadzīves atkritumu poligonu „Brakšķi”.

Nesankcionētās būvniecības un būvju nojaukšnās atkritumu izgāztuves var veidoties dažādos pilsētas rajonos, kā arī vietās, kur apgrūtināta transporta piekļuve.

Viegli pieejamās vietās atkritumu likvidācijas procesā jāizmanto tehnika – ekskavators-iekrāvējs un kravas automašīnas.

**Līguma darbības termiņš – 1 gads.**

**Darba procesā jāveic šādi darbi:**

1. Savākt būvniecības un būvju nojaukšnās atkritumus ar speciālo tehniku – ekskavatoru- iekrāvēju no izveidotajām nesankcionētajām būvniecības un būvju nojaukšnās atkritumu izgāztuvju vietām, kur atkritumi ir lielā apjomā un ar tehniku ir ērta piekļūšana. Iekraut kravas automašīnā sadzīves atkritumus un transportēt uz sadzīves atkritumu poligonu „Brakšķi”.
2. **Pasūtītāja pārstāvis** rakstiski, nosūtot darba uzdevumu Izpildītajam, informē par likvidējamas būvniecības un būvju nojaukšnās atkritumu izgāztuves atrašanās vietu, likvidācijas laiku un atkritumu daudzumu m3. Darba uzdevumu Pasūtītājs Izpildītājam nosūtīs 3 (trīs) dienas pirms izgāztuves likvidācijas darbu uzsākšanas.
3. **Ārkārtas situācijas gadījumā** (piemēram, nelegālā būvniecības un būvju nojaukšnās izgāztuve radīta vietā, kas traucē satiksmi, apdraudiedzīvotāju drošību un veselību u.tml.)**,** pēc Pasūtītāja pieprasījuma likvidācijas darbi jāuzsāk 1 (vienas) stundas laikā.
4. **Izpildītājam** darbu izmaksās jāiekļauj visi tiešie un netiešie izdevumi, kas saistīti ar Pakalpojuma nodrošināšanu, tai skaitā, samaksa par būvniecības un būvju nojaukšnās atkritumu ievešanu **sadzīves atkritumu poligonā un jāuzrāda noslēgts līgums ar atkritumu poligona apsaimniekotāju par būvniecības un būvju nojaukšnās atkritumu apglabāšanu**. **Aprēķinos ņemt vērā, ka attālums no pilsētas centra līdz sadzīves atkritumu poligonam „Brakšķi” ir līdz 10 km.**

**Pakalpojuma sniegšanai nepieciešamā tehnika un darbaspēka resursi:**

1. **Izpildītājam** darba veikšanai nepieciešamas 2 kravas automašīnas ar kravas ietilpību **– 10 m3.**
2. Ekskavators-iekrāvējs ar frontālais pacēlāja kausu 1,5 m platumā atkritumu iekraušanai .

Darba procesā ekskavatoram - iekrāvējam jāveic arī rakšanas darbi, pēc būvniecības un būvju nojaukšnās atkritumu izgāztuves likvidācijas darbu veikšanas , jāizrok norobežojošā josla - grāvis, lai novērstu jaunu izgāztuvju veidošanos.

1. **Izpildītājam** nepieciešama vismaz 3 (trīs) gadu līdzīgu pakalpojumu sniegšanā.

Pielikums Nr.2

TEHNISKĀ PIEDĀVĀJUMA FORMA

**Iepirkuma identifikācijas Nr.: 1-14/EKO/2019-5**

**Veicamo darbu apraksts:**

1. darba organizācijas apraksts apliecina Pretendenta spējas veikt nelegālo sadzīves atkritumu izgāztuvju likvidēšanu Jelgavas pilsētas teritorijā, saskaņā ar tehnisko specifikāciju.
2. Apraksts noformējams brīvā formā, norādot vispārīgu darba organizācijas un darba procesu aprakstu, ziņas par pakalpojuma sniegšanā iesaistīto personālu, tehniskajām iekārtām (aizpildīt tab.1), informāciju par būtiskākajiem līdzīga rakstura sniegtajiem pakalpojumiem pēdējo 3 (trīs) gadu laikā (norādot laiku, saņēmējus un summas).

Ja pakalpojuma sniegšanai nepieciešamās iekārtas nav Pretendenta īpašumā, jāpievieno apliecinājums par nepieciešamās tehnikas nodrošinājumu līguma slēgšanas gadījumā.

1. Izmantojamā tehnika:

Tab.1

|  |  |  |  |  |  |  |
| --- | --- | --- | --- | --- | --- | --- |
|  | Marka | Izlaiduma gads | Galv. tehniskie dati | Atrašanās vieta | Norāde:  Īpašumā (Ī)  vai nomā (N) | Tehniskais stāvoklis |
| Kravas automašīna |  |  |  |  |  |  |
| Kravas automašīna |  |  |  |  |  |  |
| Ekskavators iekrāvējs |  |  |  |  |  |  |

Pilnvarotā persona:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(amats, paraksts, vārds, uzvārds)

Pielikums Nr.3

FINANŠU PIEDĀVĀJUMA FORMA

**Paredzamais darbu apjoms un izmaksas.**

**Iepirkuma identifikācijas Nr.: 1-14/EKO/2019-5**

|  |  |  |  |  |  |
| --- | --- | --- | --- | --- | --- |
| Nr.  p.k. | Nosaukums | Mērvienība | Vienības cena\*, EUR | Paredzamais darba apjoms | Izmaksas  kopā, EUR |
| 1. | Kravas automašīna  10 m3 kravas tilpums | stundas |  | 250 |  |
| 2. | Ekskavators - iekrāvējs | stundas |  | 250 |  |
|  |  |  |  |  |  |
| **Kopā, EUR** | | | | |  |
| **PVN 21%, EUR** | | | | |  |
| **Pavisam kopā, EUR** | | | | |  |

\*Cenā iekļauti visi tiešie un netiešie izdevumi, kas saistīti ar veicamā PAKALPOJUMA sniegšanu.

IESNIEDZA

|  |  |
| --- | --- |
| Pretendenta nosaukums | Rekvizīti |
|  |  |

3. KONTAKTPERSONA

|  |  |
| --- | --- |
| Vārds, uzvārds |  |
| Adrese |  |
| Tālr. / Fax |  |
| e-pasta adrese |  |

Pielikums Nr. 4

Apliecinām, ka

* nav pasludināts Pretendenta maksātnespējas process (izņemot gadījumus, ja maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), nav apturēta vai pārtraukta tā saimnieciskā darbība, uzsākta tiesvedība par bankrotu un līdz līguma izpildes paredzamajam beigu termiņam tas netiks likvidēts;
* Pretendentam Latvijā un valstī, kurā tas reģistrēts vai atrodas tā pastāvīgā dzīvesvieta (ja tas nav reģistrēts Latvijā vai Latvijā neatrodas tā pastāvīgā dzīvesvieta) nav nodokļu parādi, tajā skaitā valsts sociālās apdrošināšanas iemaksu parādi, kas kopsummā katrā valstī pārsniedz EUR 150;
* tehniskajā piedāvājumā sniegtais veicamo darbu apraksts apliecina Pretendenta spēju nodrošināt tehniskajā specifikācijā izvirzītās prasības;
* Pretendenta sniegtās ziņas ir patiesas;

Šis piedāvājums ir derīgs [……] mēnešus no piedāvājumu iesniegšanas termiņa beigām.

Paraksta pretendenta vadītājs vai vadītāja pilnvarota persona:

|  |  |
| --- | --- |
| Vārds, uzvārds, amats |  |
| Paraksts |  |
| Datums |  |

Pielikums Nr. 5

LĪGUMS

Par nesankcionēto būvniecības un būvju nojaukšnās atkritumu izgāztuvju likvidēšanu Jelgavas

pilsētas administratīvajā teritorijā

Jelgavā 2019.gada < >

Saskaņā ar likuma „Publisko iepirkumu likums” 9.pantu veiktajā iepirkumā ID Nr. **1-14/EKO/2019-5** un 2019.gada \_\_.\_\_\_\_\_\_\_\_ pieņemto lēmumu **SIA „Zemgales EKO”**, reģistrācijas Nr.43603040477, valdes locekļa Alekseja Jankovska personā, kurš rīkojas saskaņā ar statūtiem, turpmāk saukts PASŪTĪTĀJS, no vienas puses, un

**<\_\_\_\_\_\_\_\_\_>**, reģistrācijas Nr.<\_\_\_>, <amats, vārds, uzvārds>, kurš rīkojas saskaņā ar <\_\_\_\_\_\_\_>, turpmāk saukts IZPILDĪTĀJS, no otras puses, turpmāk tekstā saukti par Pusēm, noslēdz šādu līgumu:

1. **Līguma priekšmets**
   1. PASŪTĪTĀJS uzdod un IZPILDĪTĀJS apņemas veikt **nesankcionēto** būvniecības **un būvju nojaukšnās atkritumu izgāztuvju likvidēšanu Jelgavas pilsētas administratīvajā teritorijā** (turpmāk tekstā PAKALPOJUMS) saskaņā ar Tehnisko specifikāciju (pielikums Nr.1) un IZPILDĪTĀJA iesniegto finanšu piedāvājumu cenu aptaujai ID Nr. **1-14/EKO/2019-5** (pielikums Nr.2).
   2. IZPILDĪTĀJS veic PAKALPOJUMU atbilstoši Latvijas Republikā spēkā esošo normatīvo aktu prasībām un šī līguma noteikumiem.
   3. IZPILDĪTĀJS nodrošina PAKALPOJUMA sniegšanu ar visiem mehānismiem, instrumentiem, transportu un citiem resursiem, tai skaitā kvalificēta darbaspēka resursiem, kas nepieciešami kvalitatīvai un normatīvo aktu prasībām atbilstošai PAKALPOJUMA sniegšanai.
   4. PASŪTĪTĀJS un IZPILDĪTĀJS vienojas, ka līgumā norādīts maksimālais plānotais veicamo darbu apjoms, un PASŪTĪTĀJS, ņemot vērā objektīvus apstākļus, var samazināt vienību apjomus atbilstoši reālajai nepieciešamībai līguma darbības laikā.
2. **Norēķinu kārtība**
   1. PASŪTĪTĀJS apņemas samaksāt IZPILDĪTĀJAM par kvalitatīvi veikto Pakalpojumu atbilstoši IZPILDĪTĀJA iesniegtajā finanšu piedāvājumā noteiktajām darbu izmaksām (pielikums Nr.2), kopumā nepārsniedzot **līguma cenu EUR <>** () un **PVN 21% <>** (), kas kopā ir **līguma summa EUR <>** ().
   2. Samaksu PASŪTĪTĀJS veic par katru kalendāro mēnesi, kurā tiek izpildīts PAKALPOJUMS, 15 (piecpadsmit) dienu laikā pēc IZPILDĪTĀJA rēķina saņemšanas, ieskaitot naudu IZPILDĪTĀJA norādītajā bankas norēķinu kontā.
   3. IZPILDĪTĀJS par kārtējā mēnesī izpildīto PAKALPOJUMU līdz nākošā mēneša 5.datumam iesniedz PASŪTĪTĀJAM rēķinu un darbu nodošanas – pieņemšanas aktu.
   4. Darbu daudzumu sarakstā ar izcenojumiem noteiktie Pakalpojuma vienību izcenojumi paliek nemainīgi, izņemot gadījumu, ja līguma darbības laikā Latvijas Republikā tiks noteikti jauni nodokļi vai izmainīti esošie (izņemot uzņēmuma ienākuma nodokli), kas attiecas uz izpildāmo PakalpojumU.
3. **Līguma termiņš**
   1. **Līgums darbības termiņš no 2019.gada <> līdz 2020.gada <>.**
   2. Līguma termiņa izbeigšanās neatbrīvo Puses no saistību izpildes, ko tās nav izpildījušas līguma darbības laikā.
4. **PASŪTĪTĀJA un IZPILDĪTĀJA saistības**
   1. PASŪTĪTĀJS apņemas nozīmēt savu pārstāvi Pakalpojuma veikšanas, darbu izpildes kvalitātes un atbilstības uzraudzīšanai.
   2. PASŪTĪTĀJS apņemas pieņemt kārtējā mēnesī veikto PAKALPOJUMU un samaksāt par izdarītajiem darbiem atbilstoši Līguma noteikumiem.
   3. PASŪTĪTĀJAM ir tiesības kontrolēt šī Līguma izpildes gaitu un veikt PAKALPOJUMA kvalitātes kontroles pasākumus.
   4. IZPILDĪTĀJS ir atbildīgs par spēkā esošo darba drošības un darba aizsardzības, vides aizsardzības prasību ievērošanu.
   5. IZPILDĪTĀJS veic PAKALPOJUMU pēc rakstiska uzdevuma saņemšanas no PASŪTĪTĀJA pārstāvja, atbilstoši Līguma noteikumiem.
   6. IZPILDĪTĀJS ir atbildīgs par PASŪTĪTĀJAM nodarītajiem zaudējumiem, ja tie radušies IZPILDĪTĀJA darbības vai bezdarbības, tai skaitā rupjas neuzmanības vai nolaidības rezultātā.
5. **Līgumsods**
   1. IZPILDĪTĀJAM ir tiesības prasīt līgumsodu, ja tiek novilcināti maksājumi par Pakalpojumu, 0,1 % apmērā no maksājuma summas par katru nokavēto dienu, bet kopsummā ne vairāk kā 10% no maksājuma summas.
   2. PASŪTĪTĀJAM ir tiesības prasīt līgumsodu, ja tiek novilcināts paredzētais PakalpojumA pabeigšanas termiņš, 0,1% apmērā no pasūtītā PakalpojumA summas par katru nokavēto dienu, bet kopsummā ne vairāk kā 10% no pasūtītā PakalpojumA summas.
   3. Laužot šo līgumu pēc vienas Puses iniciatīvas, kas nav saistīta ar otras Puses līgumsaistību neizpildi vai nepienācīgu izpildi, no vainīgās Puses tiek piedzīts līgumsods 10% apmērā no pēdējos sešos mēnešos veikto PAKALPOJUMU summas.
   4. Laužot šo līgumu pēc vienas Puses iniciatīvas, kas ir saistīta ar otras Puses līgumsaistību neizpildi vai nepienācīgu izpildi, no vainīgās Puses tiek piedzīts līgumsods 10% apmērā no pēdējos sešos mēnešos veikto PAKALPOJUMU summas.
   5. Līgumsoda piedzīšana neatbrīvo Puses no līguma turpmākas pildīšanas.
6. **Izmaiņas līgumā, tā darbības pārtraukšana**
   1. Līgumu var papildināt, grozīt vai izbeigt Pusēm savstarpēji vienojoties. Jebkuras līguma izmaiņas vai papildinājumi tiek noformēti rakstveidā un kļūst par šī līguma neatņemamām sastāvdaļām.
   2. PASŪTĪTĀJAM ir tiesības vienpusēji atkāpties no līguma un nemaksāt līgumā noteiktos maksājumus, par to brīdinot IZPILDĪTĀJU trīs mēnešus iepriekš, ja viņš konstatē, ka IZPILDĪTĀJS sniedz PAKALPOJUMU neatbilstoši iesniegtajam piedāvājumam, Līguma nosacījumam vai normatīvo aktu prasībām. Šajā gadījumā Puses veic savstarpēju norēķinu par atbilstoši līgumam sniegtajiem Pakalpojumiem.
   3. Pušu pienākums ir mēneša laikā brīdināt otru Pusi par gaidāmo reorganizāciju vai likvidāciju, kā arī informēt par izmaiņām rekvizītos, statusā, kā arī nekavējoties informēt, ja tiek ierosināta lieta par atzīšanu par maksātnespējīgu.
   4. Līgums tiek izbeigts, ja kopējā līguma cena, neieskaitot PVN (21%), sasniedz EUR 42.000,- (četrdesmit divi tūkstoši euro, 00 centi).
7. **Strīdu risināšanas kārtība**

Jebkuras nesaskaņas, domstarpības vai strīdi starp Pusēm tiks risināti savstarpēju sarunu ceļā, kas tiks attiecīgi protokolētas. Gadījumā, ja Puses 10 (desmit) dienu laikā nespēs vienoties, strīds risināms spēkā esošo normatīvo aktu noteiktajā kārtībā tiesā.

1. **Nepārvarama vara**
   1. Puses nav atbildīgas par savu saistību izpildi, ne arī par saistību neizpildes vai nepienācīgas izpildes rezultātā otrai Pusei radītiem zaudējumiem, ja tas noticis nepārvaramas varas apstākļu, tādi kā ugunsgrēks, dabas stihijas, jebkura rakstura karadarbības, teroristu uzbrukums, normatīvo aktu izmaiņas vai citu tamlīdzīgu apstākļu rezultātā, kurus Puses nevarēja ne paredzēt, ne novērst.
   2. Nepārvaramas varas apstākļu iestāšanās gadījumā saistību izpildes termiņš tiek atlikts attiecīgi tik ilgi, kamēr šie apstākļi beidzas. Šis noteikums ir attiecināms tikai uz tām saistībām, kuru izpilde tiek tādējādi kavēta.
   3. Gadījumā, ja rodas nepārvaramas varas apstākļi, kas ietekmē šī līguma atsevišķu darbu izpildes termiņus, bet netraucē izpildīt līgumu kopumā, Puses saskaņo savu turpmāko rīcību attiecībā uz līguma izpildi un tā termiņiem.
   4. Pusei, kuras darbību apgrūtina nepārvaramas varas apstākļi, nekavējoties jāinformē par to otra Puse, pievienojot jebkādu informāciju, kas apliecina nepārvaramas varas apstākļus, un norādot uz šādu nepārvaramas varas apstākļu ietekmi uz līguma izpildi, kā arī jāpieliek visas saprātīgas pūles, lai mazinātu nepārvaramas varas apstākļu radītās sekas.
   5. Ja nepārvaramas varas apstākļi turpinās ilgāk par 2 (diviem) mēnešiem, Pusēm ir tiesības vienpusēji izbeigt šī līguma darbību kopumā vai arī attiecībā uz to daļu, kuru izpildi traucē nepārvaramas varas apstākļi. Šādā gadījumā nevienai no Pusēm nav tiesību uz zaudējumu atlīdzību un tiek veikts norēķins par faktiski paveiktajiem PakalpojumA apjomiem, kuri ir nodoti līgumā noteiktajā kārtībā.
2. **Citi noteikumi.**
   1. Līgums ir saistošs Pusēm, kā arī visām trešajām personām, kas likumīgi pārņem viņu tiesības un pienākumus.
   2. PASŪTĪTĀJS par pilnvaroto pārstāvi līguma izpildes laikā nozīmē Alekseju Jankovski, tālrunis/ fakss 63023511, e-pasts [Aleksejs.Jankovskis@eko.jelgava.lv](mailto:Aleksejs.Jankovskis@eko.jelgava.lv)
   3. IZPILDĪTĀJS par pilnvaroto pārstāvi līguma izpildes laikā nozīmē \_\_\_\_\_\_\_\_\_\_\_, tālrunis \_\_\_\_\_\_\_\_, fakss \_\_\_\_\_\_\_\_\_\_\_, e-pasts \_\_\_\_.
   4. Līgums sastādīts 2 eksemplāros ar vienādu juridisku spēku. Viens eksemplārs glabājas pie PASŪTĪTĀJA, otrs – pie IZPILDĪTĀJA.

**Pielikumā:**

1. Tehniskā specifikācija – uz 2 lp.;
2. Prognozējamo darbu apjoms un izmaksas – uz 1 lp.
3. **Pušu rekvizīti un paraksti**

|  |  |
| --- | --- |
| PASŪTĪTĀJS: | IZPILDĪTĀJS: |
|  |  |
| **SIA „Zemgales EKO”**  „Brakšķu mājas”, Līvbērzes pagasts, Jelgavas novads, LV-3014  Reģistrācijas Nr.43603040477  A/S SEB banka  Konta Nr. LV15UNLA0055001069545 |  |
| \_\_\_\_\_\_\_\_\_\_\_\_\_\_\_\_\_\_\_\_\_\_( A.Jankovskis ) | \_\_\_\_\_\_\_\_\_\_\_\_\_\_\_\_\_\_\_\_\_\_(\_) |